als_Latn dik_Latn sag_Latn
21 mars 2015 - Ashtu siç ishte paralajmëruar një ditë më parë, Partia Demokratike vijoi paraditen e sotme në Durrës protestën kundër krimit në qeveri dhe varfërisë.
Kryetari i PD-së, Lulzim Basha duke folur para protestuesve durrsakë, tha se qeveria po u merr qytetarëve me kërrbaç dhe kacidhen e fundit duke çuar para agjendën e tyre personale.
Në fjalën e tij, kreu i opozitës Basha, kërkoi dekriminalizimin e Kuvendit dhe të administratës dhe akuzoi Ramën e Metën se Rama ia dolën që me pushtetin që kanë të manipulojnë hetimin dhe të fusin procesin në hullinë e përcaktuar nga vetë ata kur skandali plasi sheshit.
“Edi Rama dhe Ilir Meta janë pas çdo mundi, ligësie të shqiptarëve. Nuk bënë asnjë investim të vetëm për interesat e qytetarëve, për xhepat e tyre të pangopur e korruptivë. Qytetarët janë lënë në mes të rrugës nga një qeveri që në parim duhej të ishte në ndihmë të tyre, por Edi Rama dhe Ilir Meta po i shtrëngojnë lakun dhe rripin duke ia bërë shqiptarëve jetën më të vështirë dhe të pamundur.
Ilir Meta dhe Edi Rama janë përfshirë në luftë bandash me skenare vrasje, eliminim fizik mes njëri-tjetrit, për pazare, hesape, tendera, privatizime, kontrolle territoresh. Këto janë arsyet e vërteta të përplasjes. I akuzuari për porositjen e vrasjes së dy deputetëve, Ilir Meta dhe bashkëpunëtori i tij më i ngushtë Edi Rama ia dolën që me pushtetin që kanë të manipulojnë hetimin dhe të fusin procesin në hullinë e përcaktuar nga vetë ata kur skandali plasi sheshit.
Kam pasur takime të rëndësishme e domethënëse të zyrtarëve të lartë të Europës. Të gjithë shprehin habi dhe shok si kryetari i Kuvendit nuk dha dorëheqjen për të lejuar një hetim të plotë e të paanshëm. Është e parrokshme nga mendja e tyre.
Si në çdo përplasje bandash kriminale, më e forta mbizotëron për momentin. Në këtë përplasje Rama- Meta ia kanë dalë të vënë për fund miqtë e tyre renegatë Doshi- Frroku, por duke lënë pas tokën e djegur të ligjit që u shkel me dy këmbë. Ligji u shkel me dy këmbë pasi kryeministri e ministri i Brendshëm bashkëjetuan me krimin dhe e shkelën ligjin për 6 muaj”, deklaroi Basha.
/S.L. agjencia e lajmeve "Dyrrah"/
als_Latn als_Latn als_Latn als_Latn als_Latn als_Latn als_Latn als_Latn